Razdjel: 109 Ministarstvo pravosuđa i uprave

Glava : 10980 Općinski sud u Zlataru

Aktivnost: A641000

OBRAZLOŽENJE POSEBNOG DIJELA FINANCIJSKOG PLANA

ZA 2023. – 2025. GODINE

Proračunski korisnik : **OPĆINSKI SUD U ZLATARU**,

 RKP: 4462

**OPĆI PRIHODI I PRIMICI ( izvor 11 )**

PLAĆE I DOPRINOSI

Rashodi za zaposlene **za 2023.** godinu izračunati su prema stanju na dan 31.08.2022. godine ( 148 ukupno – 24 suca , 108 službenika i 16 namještenika ), a uzimajući u obzir sate rada.Planirana su sredstva za dežurstva sudaca i službenika prekršajnog odjela prema prosječnom trošku . Predviđeno je popunjavanje upražnjenih mjesta umirovljenjem ili odlaskom, a umirovljen je i sudac čije mjesto još nije popunjeno, ali se njegovo popunjavanje očekuje.

**Ukupno: 2.551.739 EUR-a.**

Rashodi za zaposlene **za 2024.** godinu izračunati su na temelju prethodne godine, uvećano za staž po godini. Isti su u okviru projekcije za godinu, a ukoliko dođe do umirovljenja, popunit će se upražnjeno mjesto. Također su planirana dežurstva kao i prethodne godine.

**Ukupno: 2.564.522 EUR-a.**

Obračun plaća i doprinosa **za 2025.** godinu napravljen je na bazi prethodne godine, uvećan za staž po godini, te s planom za dežurstva sudaca prekršajnog odjela , kao i prethodnih godina.

**Ukupno: 2.597.513 EUR-a.**

OSTALI RASHODI ZA ZAPOSLENE

Ostali rashodi za zaposlene **u 2023**. godini izračunati su na bazi broja zaposlenih službenika i namještenika na način da su jubilarne nagrade izračunate po godini kojoj pripadaju, a ostali troškovi procijenjeni prema visini očekivanih troškova. Obračunati troškovi računati su po iznosima poznatih prava u momentu izrade financijskog plana.

**Ukupno:** **102.212 EUR-a.**

Troškovi ostalih rashoda za zaposlene **za 2024.** godinu izračunati su po istom principu kao i prethodna godina – s procijenjenim vrijednostima prava po KU, a jubilarne nagrade prema broju ostvarenih u godini i dostupnim podacima.

**Ukupno**:  **99.982 EUR-a.**

Troškovi ostalih rashoda za zaposlene **za 2025.** godinu također su izračunati po istom principu kao i prethodne godine- za jubilarne nagrade prema stvarnim pravima za godinu i dostupnim podacima, a ostalo prema procjeni očekivanih troškova.

**Ukupno :** **96.753 EUR-a.**

NAKNADE ZA PRIJEVOZ

Izračun prijevoznih troškova, **za 2023**. godinu , izrađen je na bazi stvarnih troškova za 121 zaposlenika, koji primaju prijevozne troškove s predviđenim povećanjem cijena prijevoznih karata i cijena po km .Iznos je veći zbog rasta cijena energenata, ali realan. Dio obračuna vrši se po mjesečnim kartama , a dio po prijeđenom km.

**Ukupno:** **169.342**  **EUR-a.**

Obračun prijevoza za **2024. godinu** isti je kao i za prethodnu, s trendom korekcije prema trendu rasta cijena energenata, koji jako utječu na visinu ove stavke.

**Ukupno: 172.540 EUR-a.**

Obračun prijevoznih troškova **za 2025.** godinu napravljen je sukladno očekivanom trendu porasta cijena energenata ,a na bazi prethodne godine.

**Ukupno:** **199.084 EUR-a.**

MATERIJALNI RASHODI

Materijalni rashodi **za 2023.** godinu su u okviru prihvaćene projekcije prema procijenjenim vrijednostima prema očekivanim visinama troškova s obzirom na rast cijena energenata i svega što oni povlače za sobom. Nadalje, uzeti su u obzir obveze za višegodišnje ugovore ( zakup ispisnih uređaja po OS SDUSJN , ugovor o leasing-u službenog vozila ), planirani sistematski pregledi zaposlenika . Intelektualne usluge su realno procijenjene, ali još ispod očekivanog troška.

Za tekuće održavanje planirano je održavanje objekata na 7 lokacija, od čega su većina objekata starija. Dvije zgrade su u pripremi za energetsku obnovu, ali još uvijek su u čekanju.

U okviru kapitalnog održavanja predviđeno je postavljanje dizala i uređenje pristupa za invalide, brušenje i zamjena parketa u SS u Zaboku, popravak i sanacija alu stolarije te uređenje i održavanje dvorišta i okolice u Zlataru, a sve u suradnji s odjelom MPU za investicije. Za kapitalno održavanje predviđeno je 103.524 EUR-a u okviru ukupnih materijalnih rashoda.

Na stavci prijevozna sredstva u cestovnom prometu predviđena su sredstva za glavnicu godišnjeg leasing-a za službeno vozilo.

**Ukupno : 1.187.012 EUR-a.**

Materijalni rashodi **za 2024**. godinu u okviru su projekcije, a prema očekivanim troškovima, s realnijom procjenom za intelektualne usluge.

Za tekuće održavanje predviđeno je redovno održavanje zgrade sjedišta suda i svih stalnih službi te ZK odjela , kao i opreme te službenih vozila.

Na stavci prijevoznih sredstava je iskazan iznos za glavnicu financijskog leasing-a za službeni auto.

Plan kapitalnih ulaganja za ovu godinu nije još poznat, ovisno o odobrenju MPU provesti će se aktivnostima prema predloženom planu – rješavanje grijanja i hlađenja u SS u Zaboku, te pojačavanje snage el. energije, kao i saniranja štete od poplave i potresa po zidovima i drugo već navedeno u posebnom planu za kapitalno održavanje.

**Ukupno: 1.200.053 EUR-a.**

Materijalni rashodi **za 2025.**  godinu su realna procjena predviđenih potreba prema trendu prethodnih godina, te u okviru zadane projekcije, za sada bez poznatih parametara.

Tekuće održavanje planirano je kao i prethodnih godina., za održavanje pravosudnih objekata na više lokacije, te opreme i službenih vozila s već objašnjenim izračunom.

Na stavci prijevoznih sredstava i nadalje je predviđeni trošak za glavnicu financijskog leasing- a za službeni auto

Kapitalna ulaganja planiraju se u suradnji s odjelom za investicije MPU i ovisno o visini odobrenih sredstava, a prema prethodnom planu predviđeno je unutrašnje uređenje zgrada u Donjoj Stubici i Klanjcu ( po provedenoj energetskoj obnovi), te vanjsko uređenje dvorišta i okoliša.

**Ukupno:1.342.512 EUR-a.**

**VLASTITI PRIHODI ( izvor 31 )**

Vlastite prihode ostvarujemo od naknade fotokopiranja spisa , te od najma prostora za postavu antene Hrvatskog Telekoma, a koji se koriste sukladno planu i potrebama za godinu prema visini ostvarenih. Trend realiziranih prihoda od fotokopiranja je u opadanju, tako da je u sve tri proračunske godine planirana ista svota ostvarenja i potrošnje = **4.561 EUR-a**  po godini, odnosno prema visini ostvarenih.

**OSTALI PRIHODI ZA POSEBNE NAMJENE ( izvor 43 )**

Proračunski korisnik ima depozitni račun, a prihode od kamata po istom uplaćuje u državni proračun, sukladno propisima. S obzirom na visinu istih u financijskom planu nije planirana potrošnja istih, osim u iznimnim okolnostima u suradnji sa MPU.

Općinski sud ostvaruje prihode i rashode od očevida ( izlasci na teren ), te ih isplaćuje sukladno propisima. Njihova visina nije planirana u financijskom planu te ovisi o visini uplata stranaka u određenoj godini.

**Aktivnost A 641001 Jednostavni stečaj potrošača**

Planirani iznosi po godinama za jednostavni stečaj potrošača u 2023., 2024. i 2025. godini jesu procjena materijalnih rashoda za provođenje ovih sudskih postupaka bez mogućnosti točnog odvajanja istih od redovnog poslovanja suda i posebnog praćenja po spisima. Radi se o specifičnim troškovima vezanih uz poštanske usluge – zaprimanje, ispis i kuvertiranje istih spisa . Planirani su i troškovi za intelektualne usluge, ali još dosad nije bilo realiziranih rashoda.

Ukupno po godinama je planirano: **za 2023.godinu =13.273 EUR-a, za 2024.godinu =13.270 EUR-a, te za 2025. godinu =25.215 EUR-a**